Karl Ove Moene

Karl Ove «Kalle» Moene (født 1949) er en norsk økonom som er professor emeritus ved Økonomisk institutt ved Universitetet i Oslo.  

 Liv og virke 
Moene er cand.oecon. fra Universitetet i Oslo (UiO) i 1977 og er dr.philos. fra 1984. Han er professor ved UiO fra 1987. Hans viktigste arbeidsfelt har vært fordelingsspørsmål og sammenlikning av økonomiske institusjoner, særlig i arbeidsmarkedet. Han er kjent som en original tenker med en spiss penn. Han skriver jevnlig kronikker i Dagens Næringsliv. Siden 2002 har Moene vært knyttet til Centre for the Study of Civil War ved Institutt for fredsforskning.

Moene leder et forskningsarbeid som skal analysere sammenhengene mellom sosial organisering (særlig på arbeidsmarkedet), økonomisk utvikling og fordeling av velstanden.Professorens julekupp Dette prosjektet forkortes ESOP (Equality, Social Organization and Performance), og refereres ofte til som forskning på «den nordiske modellen». I et arbeid om lønnslikhetMoene, K and Barth, E 2009. The Equality multiplier. NBER working paper series viste han sammen med Erling Barth at en generøs velfedsstat bidrar til lønns­sammenpressing og at lønns­sammenpressing gir økt oppslutning om en generøs velferdsstat. De to mekanismene understøtter hverandre og gir opphav til en likhets­multiplikator. Likhets­multiplikatoren kan imidlertid også være negativ og føre til økt ulikhet – som i USA i periode 1981-2001.

Moene vokste opp i Bergen.

Utmerkelser
I 2011 ble han tildelt Norges forskningsråds formidlingspris «for sin evne til å forklare komplekse økonomiske spørsmål på en forståelig måte»Forskningsrådets formidlingspris til Kalle Moene 23.09.2011 og samme år ble han tildelt Akademikerprisen.Akademikerprisen til Kalle Moene  09.10.2011 I 2016 ble han tildelt forskningsutmerkelsen Fridtjof Nansens belønning for fremragende forskning.– En ære å få pris Dagsavisen I 2019 fikk han Kverulantkatedralens økonomipris.https://www.aftenbladet.no/lokalt/i/4qGPJG/kalle-moene-faar-kverulantkatedralens-oekonomipris

 Referanser 

 Eksterne lenker  

 Karl Ove Moene - Store norske leksikon
 Hjemmeside ved Universitetet i Oslo
 forskning.no «Formidlingsmester Moene» (portrettintervju) 23.09.2011

Kategori:Norske professorer i økonomi
Kategori:Norske fredsforskere
Kategori:Professorer ved Universitetet i Oslo
Kategori:Medlemmer av Det Norske Videnskaps-Akademi
Kategori:Medlemmer av Academia Europaea
Kategori:Norges forskningsråds formidlingspris